62020TO0013_INF
Üldkohtu (kaheksas koda) 16. oktoobri 2020. aasta määrus – Valiante vs. komisjon
(kohtuasi T-13/20)
Tühistamishagi – Avalik teenistus – Ametnikud – Sisekonkurss COM/1/AD 10/18 (AD 10) – Kandideerimisavalduse esitamine selleks ette nähtud vormil, millele on osutatud personalieeskirjade III lisa artiklis 2 – Ametisse nimetavale asutusele samal ajal paberkandjal vabas vormis esitatud taotlus konkursil osalemiseks – Vastuvõetavuse tingimused – Konkursikomisjoni otsus lükata hageja kandidatuur tagasi – Konkursikomisjoni otsus jätta hageja uuesti läbivaatamise taotlus hilinenult esitamise tõttu läbi vaatamata – Ametisse nimetava asutuse otsus lükata tagasi hageja taotlus jätta üks konkursiteates ette nähtud tingimustest kõrvale, et hageja saaks konkursil osaleda – Ametisse nimetava asutuse, mitte konkursikomisjoni otsuse vaidlustamine – Põhjendatud huvi – Vastuvõetamatus
1.
Ametnike hagid – Konkursikomisjoni otsus – Eelnev halduskaebus – Ametisse nimetavale asutusele esitatud kaebus selle asutuse otsuse peale keelduda jätmast kõrvale ühte konkursiteates ette nähtud tingimustest – Hagi puudumine konkursikomisjoni otsuse peale lükata hageja kandidatuur tagasi – Vastuvõetamatus
(ELTL artikkel 270; ametnike personalieeskirjad, artikli 90 lõige 2 ja artikli 91 lõige 2)
(vt punktid 31–36)
2.
Ametnike hagid – Eelnev halduskaebus – Tähtaeg – Aegumine – Vabandatav eksimus – Mõiste – Kogenud ametnik, kes eksis konkursikomisjoni otsuse vaidlustamisel õiguskaitsevahendi valikul – Välistamine
(Ametnike personalieeskirjad, artiklid 90 ja 91)
(vt punktid 40–44)
Ese
ELTL artikli 270 alusel esitatud hagi, millega palutakse tühistada komisjoni 14. märtsi 2019. aasta otsus, millega selle institutsiooni ametisse nimetav asutus jättis hageja taotluse lubada tal osaleda sisekonkursil COM/1/AD 10/18 (AD 10) rahuldamata põhjendusega, et hageja ei vasta selle konkursi teates ette nähtud tingimusele, mille kohaselt peab osaleja olema palgaastmel AD 8.
Resolutsioon
1.
Jätta hagi vastuvõetamatuse tõttu läbi vaatamata.
2.
Mõista kohtukulud välja Diego Valiantelt.